તમને ગયા વર્ષે રીલિઝ થયેલ રાની મુખર્જીની મર્દાની ફિલ્મ યાદ છે? ફિલ્મમાં સેક્સ ટ્રાફિકિંગમાં ફસાઈ જતી છોકરીઓ અને મહિલાઓની મજબૂરી પર થોડો પ્રકાશ ફેંકવામાં આવ્યો છે. આપણે બધા જાણીએ છીએ કે સેક્સ ટ્રાફિકિંગમાં ફસાઈ ગયેલી છોકરીઓનું જીવન વાસ્તવમાં નરક સમાન હોય છે. એક વખત આ નરકમાં સપડાઈ ગયા પછી તેમાંથી બહાર નીકળવાનું આસાન નથી હોતું. પણ તેમને આ વિટંબણાઓમાંથી બહાર કાઢીને સામાન્ય જીવન જીવવા માટે તમામ પ્રકારનો સાથસહકાર આપવાનું કામ બેંગલુરુ સ્થિત એક સંસ્થા ટોફુ કરે છે.